

 LĒMUMS

Ādažos, Ādažu novadā

2024. gada 24. oktobrī **Nr.** **410**

**Par jauna darba uzdevuma apstiprināšanu lokālplānojuma izstrādei nekustamajā īpašumā “Lielstapriņi”, Stapriņos**

Ādažu novada pašvaldības dome (turpmāk – Dome) izskatīja SIA “Meldrāji” (reģ. Nr. 40103691535; juridiskā adrese: Zvejnieku iela 1, k-14, Rīga, Latvija, LV-1048; e-pasts: info@labamaja.lv, turpmāk – Iesniedzējs) 27.05.2024. iesniegumu (reģistrēts 27.05.2024. ar Nr. ĀNP/1-11-1/24/2854, turpmāk - Iesniegums) ar lūgumu grozīt darba uzdevumu un pagarināt tā termiņu lokālplānojuma izstrādei nekustamajā īpašumā “Lielstapriņi” (kadastra Nr. 80440070160), kas sastāv no zemes vienības Lielstapriņu ielā 1, Stapriņos, Ādažu pag., Ādažu nov., ar kadastra apzīmējumu 80440070160 ar kopplatību 12,6 ha, un piecām būvēm (kadastra apzīmējumi 80440070160001, 80440070160002, 80440070160003, 80440070160006, 80440070160008), turpmāk – Īpašums.

Izvērtējot ar iesniegumu saistītos apstākļus, tika konstatēts:

* 1. Dome 26.01.2022. pieņēma lēmumu Nr.23 “Par lokālplānojuma "Lielstapriņi", Stapriņos, Ādažu novadā, izstrādes uzsākšanu”, ar kuru tika uzsākta lokālplānojuma izstrāde (turpmāk – Lokālplānojums), par lokālplānojuma izstrādes vadītāju tika apstiprināta Ingūna Urtāne, kā arī apstiprināts darba uzdevums lokālplānojuma izstrādei ar derīguma termiņu – divi gadi (tātad līdz 26.01.2024.);
	2. Lokālplānojuma 1.redakcija tika izskatīta Domes Attīstības komitejā 09.11.2022. un, pamatojoties uz tās atzinumu, Dome 23.11.2022. pieņēma lēmumu Nr. 559 “Par lokālplānojuma “Lielstapriņi”, Stapriņos, 1.redakcijas pilnveidošanu”, pamatojot ar risinājumu neatbilstību darba uzdevuma 4.5. un 4.6.punktiem, kas paredz pienākumu lokālplānojuma izstrādātājam un realizētājam:

“4.5. Nodrošināt gājēju ceļu izbūvi, kas savienoti ar esošiem gājēju ceļiem, tajā skaitā gājēju ceļu šķērsojumam pāri A1 šosejai pretī īpašumam Rīgas gatve 21, Ādaži, Ādažu pag., Ādažu nov., patstāvīgi, vai iesaistot blakus esošo nekustamo īpašumu īpašniekus;

4.6. Projekta sastāvā izstrādāt teritorijas izmantošanas un apbūves noteikumus lokālplānojumā ietvertajai teritorijai. Apbūves noteikumos noteikt detalizētas prasības inženierkomunikāciju tīkliem, kā arī paredzēt nepieciešamos pasākumus plānojamo teritoriju apkalpojošo ceļu uzlabošanai, parādot risinājumu, kā kājāmgājēji šķērsos A1 šoseju.”

* 1. Iesniedzējs Iesniegumā lūdz darba uzdevumā aizstāt plānoto gājēju ceļu izbūvi ar gājēju-velo ietves izveidi no lokālplānojuma teritorijas līdz esošiem pārvadiem, kas atrodas VSIA “Latvijas Valsts ceļi” piederošajās valsts galvenā autoceļa nodalījuma joslās, un ietvert papildus žoga uzstādīšanu minētajā posmā, norobežojot valsts galveno autoceļu no vietējās nozīmes ielas;
	2. no 30.12.2022. ir izbeigtas darba tiesiskās attiecības starp Ingūnu Urtāni un Ādažu novada pašvaldību;
	3. Pašvaldību likuma 4.panta pirmās daļas 15.punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos;
	4. Teritorijas attīstības plānošanas likuma 12.panta pirmā daļa noteic, ka vietējā pašvaldība izstrādā un apstiprina vietējās pašvaldības attīstības stratēģiju, attīstības programmu, teritorijas plānojumu, lokālplānojumus, detālplānojumus un tematiskos plānojumus;
	5. Ministru kabineta 14.10.2014. noteikumu Nr.628 “Noteikumi par pašvaldību teritorijas attīstības plānošanas dokumentiem” 2.punkts noteic, ka plānošanas dokumentu izstrādi organizē un vada ar pašvaldības domes lēmumu apstiprināts izstrādes vadītājs – pašvaldības amatpersona vai darbinieks;
	6. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 75.punkts noteic, ka pašvaldības dome pieņem lēmumu par teritorijas plānojuma vai lokālplānojuma izstrādes uzsākšanu, apstiprina darba uzdevumu un izstrādes vadītāju;

pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Teritorijas attīstības plānošanas likuma 12.panta pirmo daļu, Ministru kabineta 14.10.2014. noteikumu Nr.628 “Noteikumi par pašvaldību teritorijas attīstības plānošanas dokumentiem” 2.punktu un 75.punktu, kā arī ņemot vērā domes Attīstības komitejas 09.10.2024. atzinumu, Ādažu novada pašvaldības dome

NOLEMJ:

1. Apstiprināt jaunu darba uzdevumu lokālplānojuma izstrādei nekustamā īpašuma “Lielstapriņi” (kadastra Nr. 80440070160) zemes vienībai ar kadastra apzīmējumu 80440070160.
2. Apstiprināt par lokālplānojuma izstrādes vadītāju Ādažu novada pašvaldības vecāko teritorijas plānotāju Indru Murziņu.
3. Ādažu novada pašvaldības Centrālās pārvaldes Teritorijas plānošanas nodaļa atbild par lēmuma izpildi.
4. Par lēmuma izpildes kontroli atbild pašvaldības izpilddirektora vietniece.
5. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Darba uzdevums lokālplānojuma izstrādei.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU